కాళరాత్రి (నాటకం)

కాళరాత్రి 1953లో ప్రఖ్య శ్రీరామమూర్తి స్వేఛానుసరణ చేసిన సాంఘీక నాటకం. హోవర్డ్ ఇర్వింగ్ యంగ్ రాసిన "హక్ ఐలాండ్" నాటకం ఆధారంగా ఈ నాటకం రాయబడింది.

కథా నేపథ్యం 
మిత్రులతో కొన్నిరోజులు సరదాగా గడపడానికి భైరవలంకలోని తన ఎస్టేట్ రాజారావు వస్తాడు. ఆరోజు రాత్రి తుఫాన్ రావడంతో కరెంట్ పోతుంది. అప్పుడు వారంతా డిటెక్టివ్ ల గురించి, హత్యల గురించి గొప్పగా చెప్పుకుంటారు. వాళ్ళను పరీక్షించడానికి రాజారావు తను హత్య చేసినట్లు నాటకమాడుతాడు. అది నిజమైన హత్యగా మారుతుంది. ఉత్తుత్తి హత్య, నిజమైన హత్యగా ఎలా మారిపోయింది, అసలు హంతకుడెవరు, ఎందుకు చంపాడు అనేది మిగతా కథ.

పాత్రలు 
ఈ నాటకంలోని పాత్రల వివరాలు

 రాజారావు (జమీందారు-20 సం.)
 వెంకన్న (సేవకుడు-45 సం.)
 రామానుజం (డిటెక్టివ్ నవల రచయిత-40 సం.)
 నరహరి (రాజారావు స్నేహితుడు-40 సం.)
 నారాయణ (రాజారావు స్నేహితుడు-30 సం.)
 మోహన్ (రాజారావు స్నేహితుడు-25 సం.)
 సుకుమార్ (రాజారావు స్నేహితుడు-30 సం.)
 కమల (నరహరి భార్య-25 సం.)
 నళిని (ఎస్టేటు మేనేజరు కూతురు-20 సం.)

ప్రదర్శనల వివరాలు 
1. 1954, ఏప్రిల్ 19న విజయనగరం రవిరాజ్ మెమోరియల్ క్లబ్ తొలిసారిగా ప్రదర్శించిన వివరాలు:

 రాజారావు  - జె.వి. సోమయాజులు
 నరహరి - యం. జోగారావు
 రామానుజం - జె.వి. రమణామూర్తి
 నారాయణ - వి.వి. అప్పారావు
 మోహన్ - వి.యస్. దీక్షిత్
 సుకుమార్ - జె.వి. శ్రీరామమూర్తి
 వెంకన్న - బి. విశ్వేశ్వరరావు
 కమల - రత్నకుమారి
 నళిని - రాజకుమారి
 నిర్వహణ - అప్పారావ్ దొర

2. 1954, అక్టోబరు 16న విజయవాడ శ్రీ నవ్యకళా మండలి సంస్థ ప్రదర్శించిన వివరాలు:

 రాజారావు  - జె.వి. రమణామూర్తి
 వెంకన్న - యం.వి. చలపతిరావు
 రామానుజం - కె. వెంకటేశ్వరరావు
 నరహరి - డి. జగన్నాథం
 నారాయణ - పి. శ్రీరామమూర్తి
 మోహన్ - సిహెచ్. శ్రీరాములు
 సుకుమార్ - కె. ప్రసాద్
 కమల - యస్. జయశ్రీ
 నళిని - ఆర్. నిర్మల
 దర్శకత్వం - కె.వి. వెంకటేశ్వరరావు
 నిర్మాత - పి. శ్రీరామమూర్తి

ఇతర వివరాలు 
1954/55లో హైదరాబాదులో జరిగిన ఆంధ్ర నాటక కళాపరిషత్తు నాటక పోటీలలో శ్రీకాకుళంకు చెందిన నాటక సంస్థ ఈ నాటకాన్ని ప్రదర్శించినప్పుడు ఇతర రచయితల నాటకాల కంటే ఎక్కువ ఆదరణ లభించడంతోపాటు జె. వి. రమణమూర్తికి ఉత్తమ నటుడిగా బహుమతి వచ్చింది. ఈ ప్రదర్శనలో జె.వి.సోమయాజులు, రావి కొండలరావు నటించగా, సినీరచయిత డి.వి.నరసరాజు జడ్జిగా వచ్చాడు.

మాలాలు

ఇతర లంకెలు 
 ఆర్కైవ్ లో కాళరాత్రి నాటక ప్రతి
 ఆర్కైవ్ లో కాళరాత్రి నాటక ప్రతి

తెలుగు నాటికలు
పుస్తకాలు
1953 పుస్తకాలు